DWFT

Ang DWFT (104.3 FM), sumasahimpapawid bilang 104.3 The Capital, ay isang himpilan ng radyo na pagmamay-ari at pinamamahalaan ng Presidential Broadcast Service ng Presidential Communications Group. Ang estudyo at transmiter nito ay matatagpuan sa 4th Floor, Philippine Information Agency Building, Visayas Avenue,Lungsod Quezon. 

 Kasaysayan 
 1980–1986: DWIM 
Unang itinatag ang DWBR noong 1980 sa ilalim ng National Media Production Center. May call letter na DWIM at nasa 103.5 FM nung panahong yan. Nasa Philcomcen Tower sa Pasig ang una nitong tanggapan ito bago ito lumipat sa Broadcast Plaza (ngayon ay ABS-CBN Broadcasting Center) sa Bohol Avenue (ngayon ay Sgt. Esguerra Avenue), at lumipat muli ito sa kasalukuyan nitong lokasyon sa ang Government Information and Media Center Building sa Visayas Avenue, Quezon City.

Ilan sa mga personalidad ng istasyong ito nung panahong iyon ay sina Jess Decolongan, Don Lee, Bong Lapira, Babs Peña at Manny Freires.

 1986–2017: DWBR 
Noong 1986 pagkatapos ng People Power Revolution, naging DWBR ito at lumpiat ito sa 104.3 FM. Nagsimula itong umere ng old standards format, na may lawak mula dekada 40 hanggang 70 na may tagline na Weaving Beautiful Rhythms.

Noong unang bahagi ng dekada 90, pinagtibay nito ang tatak na Business Radio, at nadagdag sa format ng istasyong ito ang balita at usaping pang-negosyo, kasama na ang balita mula sa Philippine stock market. 

Ilan sa mga personalidad ng istasyong ito nung panahong iyon, mula sa pamuuno ni Ma. Julita "Maju" E. Ramos, ay sina Bon Vibar, Cheryl Buenaventura-Ayuste, Rouella Santos, Alel Auxillos, Shirly Semic,Edwin Santos, Manny Carvajal, Fred Patrick, Santi Bautista, Camille Victoria, Dean Bernardo, at George Boone.

Noong 2014, ang Broadcaster's Bureau, isang weekday morning show, ay pinalitan ng Fresh, na nagpatugtog ng mga musika mula noon hanggang ngayon na hawak ng beteranong DJ na si George Boone.

 2017–kasalukuyan: FM2 
Noong huling bahagi ng 2016, inihayag ng PBS na magkakaroon ng pagbabago sa istasyong ito. Unang inanunsyo bilang "Radio 2", binago ito sa kalaunan sa FM2 upang maiwasan ang pagkalito sa BBC Radio 2 sa United Kingdom, na ang petsa ng paglulunsad ay itinakda noong Pebrero 2, 2017. Bago ang anunsyo na ito, itinalaga ni dating PCO Sec. Martin Andanar bilang Direktor ng PBS noong Hulyo 2016. Makalipas ang isang buwan, si Carlo Villo (Carlo José) ay hinirang ni Aportadera bilang Deputy Director ng ahensya at pinuno ng bagong FM division. Si Villo ay nagsisilbing direktor ng programa para sa 104.3 FM, gayundin ang kamakailang nakuha nitong 87.5 FM .

Noong Enero 15, 2017, tahimik nang nawala sa ere ang Business Radio. Noong Enero 24, 2017, bumalik ito sa ere bilang test broadcast sa pagpapatugtog ng musikang '80s at '90s kasama ang mga pre-recorded teaser na may tagline na New Republic.

Noong Pebrero 2, 2017, nakalipas na 5:30am, nag-sign on ang DWBR bilang 1043 FM2. Umeere ito ng classic hits format, na may lawak mula dekada 80 at 90, na may maliit na bahagi mula sa dekada 70. 

Sa halos 9 na buwan sa ilalim ng bagong format at sa unang pagkakataon sa kasaysayan ng radyo ng pamahalaan, niraranggo ang FM2 ng Nielsen bilang unang istasyon sa Niche (A, B, at upper C) na merkado.

Noong Disyembre 11, 2017, pinalitan ang call letters nito sa DWFT. Ang nasabing pagbabago ng callsign ay ginawa upang ipakita ang bagong branding, na nagsisilbing pandagdag sa bagong lunsad na sister station na 87.5 FM1 .

Nagsimula noong Agosto 2, 2019, nagsimulang patugtugin ng FM2 ang musika ng 2000s sa pamamagitan ng Friday Y2K. Simula noon, ang musika mula sa 2000s at 10 taon sa likod ng kasalukuyang taon ay isinama sa regular na playlist nito.

Noong Pebrero 3, 2020, pinalitan ang pangalan ng himpilan bilang 'Capital FM2.

Mula Pebrero 17, 2025, nagsi-simulcast ang Radyo Publiko sa himpilang ito mula 6:00am hanggang 12:30pm.

 Mga sanggunian 

Kategorya:Mga himpilang panradyo sa Kalakhang Maynila